b'\n_START_ARTICLE_\nAustralija vaik\xc5\xb3 Eurovizijos dain\xc5\xb3 konkurse\n_START_SECTION_\nIstorija\n_START_PARAGRAPH_\n2015 m. spalio 7 d. Australijos nacionalinis transliuotojas Special Broadcasting Service (SBS) paskelb\xc4\x97, kad \xc5\xa1alis debiutuos 2015 m. vaik\xc5\xb3 \xe2\x80\x9eEurovizijos\xe2\x80\x9c dain\xc5\xb3 konkurse Sofijoje, Bulgarijoje, po j\xc5\xb3 s\xc4\x97km\xc4\x97s 2015 m. \xe2\x80\x9eEurovizijos\xe2\x80\x9c dain\xc5\xb3 konkurse. SBS u\xc5\xbedaru b\xc5\xabdu i\xc5\xa1rinko atstov\xc4\x85, kuriuo tapo Bella Paige su daina \xe2\x80\x9eMy Girls\xe2\x80\x9c (liet. Mano merginos). 2015 m. lapkri\xc4\x8dio 21 d. vykusiame konkurse ji u\xc5\xbe\xc4\x97m\xc4\x97 8-t\xc4\x85 viet\xc4\x85 ir surinko 64 ta\xc5\xa1kus. Tai buvo blogiausias Australijos rezultatas \xc5\xa1iame konkurse._NEWLINE_2016 m. rugs\xc4\x97jo 12 d. SBS paskelb\xc4\x97, kad t\xc4\x99s dalyvavim\xc4\x85 vaik\xc5\xb3 \xe2\x80\x9eEurovizijos\xe2\x80\x9c dain\xc5\xb3 konkurse. Antr\xc4\x85ja atstove i\xc5\xa1rinkta Alexa Curtis su daina \xe2\x80\x9eWe Are\xe2\x80\x9c (liet. Mes esame). Konkurse \xc5\xa1alis u\xc5\xbe\xc4\x97m\xc4\x97 5-\xc4\x85 viet\xc4\x85, surinkusi 202 ta\xc5\xa1kus._NEWLINE_Geriausi\xc4\x85 savo rezultat\xc4\x85 Australija pasiek\xc4\x97 2017 m., kai \xc4\xaf konkurs\xc4\x85 Tbilisyje, Gruzijoje \xc5\xa1alis i\xc5\xa1siunt\xc4\x97 Isabella Clarke. Su savo daina Speak Up (liet. Pasisakyk), atstov\xc4\x97 surinko 172 ta\xc5\xa1kus ir u\xc5\xbeem\xc4\x97 3-\xc4\x85 viet\xc4\x85.'